मुम्बई : टीवी सीरियल ‘भाभी जी घर पर हैं’ के अंगूरी भाभी के किरदार से चर्चित हुई एक्ट्रेस शिल्पा शिंदें ने इस सीरियल को छोड़ने के एक लंबे समय बाद इसके प्रोड्यूसर संयज कोहली पर यौन उत्‍पीड़न का आरोप दर्ज कराया है। मीडिया रिपोर्ट्स के अनुसार शिल्पा शिंदे ने मुंबई के वसई इलाके के वाल्वी पुलिस स्टेशन में प्रोड्यूसर संजय कोहली के खिलाफ एफआईआर दर्ज कराई है। एफआईआर में शिल्पा ने आरोप लगाया है कि निर्माता उनसे अश्लील बातें करता था। शिल्पा का अरोप है कि निर्माता संजय कोहली कहते थे ‘तुम मुझे बहुत अच्छी लगती हो, तुम बहुत सेक्सी हो, तुम बहुत हॉट हो। मैं तुम्हारा बहुत बड़ा फैन हूं। ‘ मीडिया में सामने आई शिल्पा की एफआईआर की कॉपी के अनुसार शिल्पा ने यह भी आरोप लगाया है कि संजय कोहली ने उन्हें धमकी दी थी कि अगर वह उनके नजदीक नहीं आईं तो वह उन्हें शो से निकाल देंगे।